Diari Oficial de la Generalitat Valenciana


Sumari del DOGV 4948, del 17-02-2005 (2005/1178)

Informació pública de les bases de la convocatòria de proves selectives per a proveir, pel procediment de concurs oposició, una plaça de notificador.
-----------------------------------------------------------------------------------------------------------------------------------------------------

### Dades del document

Número de DOGV
:   4948

Data del DOGV
:   17-02-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/1178


Data del document
:   24-01-2005

Organisme emissor
:   Ajuntament de Monforte del Cid

Tipus de document
:   Convocatòria

Descriptors 

:   * Monforte del Cid
    * concurs administratiu
    * administració local
    * personal de serveis

Informació pública de les bases de la convocatòria de proves selectives per a proveir, pel procediment de concurs oposició, una plaça de notificador. [2005/F1178]
  
Es convoquen proves selectives per a proveir, pel procediment de concurs oposició, una plaça de notificador, escala d'administració general, subescala subalterna, d'acord amb les següents bases específiques:
  
Base primera. Objecte de la convocatòria
  
És objecte de la present convocatòria la plaça de notificador, que de conformitat amb l'article 169.1.d) del Reial Decret Legislatiu número 781/1986, de 18 d'abril, pertany a l'escala d'administració general, subescala subalterna, classe de subaltern, adscrit a oficines. Està dotada amb els emoluments del grup E, segons establix l'article 25 de la Llei 30/1984, de 2 d'agost, amb un nivell de complement de destinació 12 i la resta de retribucions complementàries que la corporació té assignat al corresponent lloc de treball, de conformitat amb la legislació vigent. Si l'aspirant és funcionari que promociona, o procedix d'altres administracions, podrà demanar el seu nivell consolidat, si era superior. En principi, el notificador estarà adscrit a la Secretaria General, secció Servicis Generals, negociat Oficina d'Informació i Registre, amb funcions de notificador. Això sense perjuí de posterior canvi d'adscripció a llocs semblants dins de l'àrea o exercici de suplències, per raons organitzatives o de necessitat del servici. La provisió d'esta plaça es realitzarà per mitjà de concurs oposició.
  
Base segona. Requisits dels aspirants
  
A) Requisits generals: els previstos en les bases generals vigents d'este ajuntament.
  
B) Requisits addicionals:
  
Notificador: títol de Graduat Escolar o equivalent.
  
Base tercera. Presentació dels requisits i drets d'examen
  
Es regirà pel que establixen les bases generals, pel que fa a sol·licituds, resguards, justificants i documentació a presentar pels aspirants.
  
Base quarta. Admissió d'aspirants
  
El contingut d'esta base es regix pel que disposen les bases generals, especialment quant a la simultaneïtat de resolucions sobre la llista provisional i la definitiva, en el cas que no es presenten reclamacions a la llista provisional.
  
Base cinquena. Tribunals qualificadors
  
El contingut d'esta base es regix per les bases generals.
  
Base sisena. Començament i desenvolupament de les proves
  
El contingut d'esta base es regix per les generals esmentades.
  
Base setena. Sistema selectiu. Fases. Puntuacions i qualificacions
  
El sistema de selecció de candidats de les places de la present convocatòria és el concurs oposició. Els aspirants seleccionats ingressaran directament en la funció pública, sense necessitat de període de pràctiques o curs selectiu. Les fases del procediment són dues: I. Concurs. II. Oposició.
  
I. Fase de concurs.
  
El seu pes és del 30% del total del procediment de selecció.
  
1. Servicis prestats o antiguitat en les diverses administracions públiques o entitats privades. Puntuació màxima de 4 punts. Criteris:
  
- Els servicis efectius prestats a qualsevol administració pública com a funcionari interí o laboral temporal, amb funcions corresponents a l'escala, subescala, classe o categoria professional objecte de la convocatòria, es valoraran amb 0,0117 per mes de servici efectiu.
  
- Els servicis efectius prestats per compte d'altri en empreses públiques o privades, en categories professionals amb funcions anàlogues a la plaça objecte de la convocatòria, es valoraran amb 0,0117 per mes de servici efectiu.
  
Es consideraran servicis efectius els mesos complets prestats, a excepció dels períodes d'excedència forçosa, excedència voluntària, suspensió de funcions i suspensió de contracte, excepte per incapacitat laboral i maternitat. Només es computaran una vegada els servicis prestats simultàniament.
  
2. Formació: es valorarà fins a un màxim de 4 punts. La valoració es realitzarà de la manera següent:
  
- Per cada hora d'assistència a cursos sense certificat d'aprofitament: 0,0035
  
- Per cada hora d'assistència a cursos amb certificat d'aprofitament: 0,0047
  
3. Coneixements de valencià. S'aplicarà un màxim de 2 punts, corresponent 0,50 a cada nivell.
  
La qualificació final d'esta fase serà la suma de totes les puntuacions obtingudes. Esta qualificació només serà computable en aquells aspirants que superen la fase d'oposició, acumulant als punts d'oposició els de la fase de concurs.
  
II. Fase d'oposició.
  
El pes de l'esta fase serà del 70% del total del procediment. Els exercicis i la seua forma de qualificació corresponent són els que a continuació s'indiquen:
  
Primer exercici: obligatori i eliminatori. De naturalesa teòrica. S'avaluarà entre 0 i 10 punts, sent necessari obtindre un mínim de 5 punts per a superar-lo. El seu pes serà del 40% del total de la fase d'oposició.
  
Consistirà en la resolució d'un qüestionari tipus test, que versarà sobre la part primera del temari. El qüestionari constarà de preguntes amb quatre alternatives de resposta, sent només una d'estes correcta. S'aplicarà, per a l'obtenció de la puntuació, la següent fórmula de correcció:
  
((Nre. d'encerts - (Nre. d'errors / 3)) / Nre. de preguntes) \* 10
  
Segon exercici: obligatori i eliminatori. S'avaluarà entre 0 i 10 punts, sent necessari obtindre un mínim de 5 punts per a superar-lo. El seu pes serà del 30% del total de la fase d'oposició.
  
Consistirà en la resolució d'un qüestionari tipus test, que versarà sobre la part segona del temari. El qüestionari constarà de preguntes amb quatre alternatives de resposta, sent només una d'estes correcta. S'aplicarà, per a l'obtenció de la puntuació, la següent fórmula de correcció:
  
((Nre. d'encerts - (Nre. d'errors / 3)) / Nre. de preguntes) \* 10
  
Tercer exercici: obligatori i no eliminatori. El seu pes serà del 10% del total de la fase d'oposició. Consistirà en la realització de l'entrevista davant del tribunal, que podrà obtindre de l'aspirant la informació necessària per a la valoració de les seues experiències i coneixements relacionats amb les tasques a exercir, i tindrà lloc a continuació de la lectura individual dels temes desenvolupats en la segona part. Es podrà, sobre un nomenclàtor de carrers mut, fer preguntes sobre carrers o itineraris que vulga el tribunal, ubicacions de servicis i instal·lacions pròpies de les tasques de cada plaça.
  
Quart exercici: obligatori i eliminatori. El seu pes serà del 10% del total de la fase d'oposició. L'exercici es qualificarà de 0 a 10 punts, sent necessari obtindre per a superar-lo un mínim de cinc punts. Consistirà a resoldre per escrit, en un temps mínim d'una hora, a determinar pel tribunal, un supòsit pràctic referits a les matèries específiques sobre notificacions, en temes relacionats amb el Registre General o en itineraris sobre mapa mut.
  
Cinqué exercici: voluntari i de mèrit. El quint exercici es qualificarà de 0 a 10 punts, sent necessari obtindre per a superar-lo un mínim de cinc punts. El seu pes serà del 10% de la fase d'oposició. Tindrà com a objecte valorar els coneixements dels idiomes de la Comunitat Europea, anglés, francés, italià i alemany, d'acord amb el que s'ha manifestat en la sol·licitud.
  
Realitzats els exercicis es redactaran les relacions corresponents. En estes figuraran únicament els aspirants que hagen superat tots els exercicis eliminatoris. Estes relacions s'ordenaran per puntuació de major a menor.
  
En cas d'empat entre aspirants, l'orde s'establirà:
  
a) En favor de qui tinga millor puntuació en l'oposició.
  
b) Si encara continuara l'empat, es proposarà l'aspirant de major edat.
  
Només els inclosos en estes relacions podran passar a realitzar el quint exercici voluntari i de mèrit que es valorarà fins a un màxim d'un punt.
  
Només seran computats en la fase de concurs, els mèrits d'aquells aspirants que hagen superat la fase d'oposició.
  
Base huitena. Publicitat de qualificacions, llistes i propostes d'aprovats, presentació de documents, nomenaments i preses de possessió
  
El contingut d'esta base es regix pel que preveuen les bases generals.
  
Base novena. Supletorietat de les bases generals
  
En tot allò que no està previst en estes bases específiques, caldrà ajustar-se al que disposen les bases generals aprovades per l'ajuntament.
  
Base deu. Impugnació jurisdiccional
  
1. Contra les presents bases específiques, que posen fi a la via administrativa, podrà interposar-se en el termini de dos mesos, recurs contenciós administratiu davant del Tribunal Superior de Justícia de la Comunitat Valenciana, de conformitat amb l'article 58 de la Llei Reguladora de la Jurisdicció Contenciós Administrativa.
  
2. Estes bases específiques es troba a disposició dels interessats en les dependències municipals.
  
Temaris de la fase d'oposició de la plaça de notificador
  
Part primera
  
Tema 1. La Constitució Espanyola de 1978. Estructura i principis fonamentals, drets i deures. Principis rectors de la política econòmica i social.
  
Tema 2. La Corona. Les Corts Generals. El poder judicial. El poder executiu.
  
Tema 3. Organització de l'administració de l'estat. Organització central i organització perifèrica. L'Estatut d'Autonomia de la Comunitat Valenciana. L'administració de la Generalitat Valenciana.
  
Tema 4. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Els subjectes. Fases de procediment administratiu. Notificacions i comunicacions. Els recursos administratius: concepte i classes.
  
Part segona
  
Tema 5. El municipi. El terme municipal. La població. L'empadronament. Altres entitats locals.
  
Tema 6. Òrgans de govern del municipi. L'alcalde. Els tinents d'alcalde. Els regidors. El ple de l'ajuntament. La comissió de govern.
  
Tema 7. Règim de funcionament dels òrgans de govern del municipi: sessions. Informació i participació ciutadana.
  
Tema 8. Obligacions i competències dels ajuntaments. Les ordenances municipals: concepte i classes. Els bans de l'alcaldia. Principals infraccions a bans i ordenances. Potestat sancionadora. Procediment sancionador.
  
Tema 9. Introducció a la comunicació. La comunicació humana: el llenguatge com a mitjà de comunicació. Diferència entre informació i comunicació. Tipus de comunicació: oral, telefònica. Atenció al públic: acollida i informació a l'administrat. Els servicis d'informació administrativa.
  
Tema 10. Nomenclàtor municipal de carrers de Monforte del Cid: assenyalar sobre mapa mut les preguntes que formule el tribunal.